
Parlamentul  României

Camera  Deputaţilor
Comisia pentru industrii si servicii



                              Bucureşti, 15.04.1999

                                                                  Nr. 52/X/VIII/3

A V I Z

asupra propunerii legislative pentru modificarea 

şi completarea Legii nr.48/1992 a Audiovizualului
În conformitate cu prevederile art.86 din Regulamentul Camerei Deputaţilor, comisia noastră a fost sesizată cu adresa nr.420 din 4 martie 1999 pentru   dezbaterea şi avizarea acestui proiect de Lege.

În cadrul şedinţei din data de 14 martie 1999, comisia a examinat proiectul de Lege supus dezbaterii şi a hotărât în unanimitate respingerea propunerii legislative din următoarele considerente: 

1. În cuprinsul actului normativ se propun modificări de legi în domenii ce ţin de alte legi:

· publicitate

· organizare şi funcţionare a SRTv şi SRR.

2. Se propun chestiuni legate de concurenţă neclare şi se stabilesc nişte limite ce nu ţin cont de interesul actual în domeniul audiovizualului.

3. Problemele legate de protecţia minorilor sunt neclare.

4. Introduce în lege modificări care între timp s-au realizat (producţia europeană).

Avizul comisiei este înaintat Comisiei pentru cultură, arte, mijloace de informare în masă, care este sesizată în fond.

Conform art.74 alin.(2) din Constituţia României proiectul de lege are un caracter de lege ordinară.

PREŞEDINTE,



SECRETAR,

                         Dan Ioan Popescu


        Istvan Antal
 Exp.parlam.

Viorela Gondoş

